
© asculta articolul 


,Existad un soi de forte malefice pe-aici.” 


Seriful Truman, in serialul Twin Peaks 


Stirea privind batranele doamne elvetiene care si-au acuzat cu succes tara muma ca nu le prelungeste sine die senectutea 


cel putin, a acelor segmente de planeta carora le pasa ce mai spun judecatorii de la Curtea Europeana a Drepturilor Omului (CtEDO). Ca mai toate stirile 
venite din Noua Utopie, si aceasta este un amestec de absurd, ridicol si amenintare. 


Primul lucru la care m-am gandit afland de pocinog a fost: Elvetia?! Tara in care, vorba ceea, (in caz ca ai vrea, se presupune) ,mananci de pe jos”? 


Singura tara din cate am vazut eu unde pana si graffitti (cele trei, depistate cu dificultate sub o pasarela si pe un picior de pod) sunt bej, ca sa nu tulbure 
armonia? 


Tara muntilor perfect amenajati pentru drumetii, a lacurilor de cristal, a vesnicei neutralitati si a bancilor ferite de ochiul muritorilor de rand? 


Twilight zone 


O amintire mi-a intrerupt mirarea. Eram la Zurich; vara, dupa-amiaza tarzie, pe o terasa, la un cap de bulevard care se varsa in malul lacului. Terasa era 
umbrita de copaci inalti, cu frunza deasa; lumina crepusculara, inselatoare. Liniste. La distanta de cativa zeci de metri, scaldati inca in soarele piezis, turistii 
se grabeau sa-si cumpere bilete la ultima cursa a vaporasului din acea seara. 


Deodata, muzica a fost data mai tare — un potpuriu anodin care cursese pana atunci in surdina - si, de la mesele alaturate, s-au ridicat vreo opt-zece cupluri 
care au inceput sa danseze, doi cate doi. 


Erau oameni in varsta, evident localnici — veneticii, ca si mine, ramasesera pe scaunele lor, perplecsi. Oamenii dansau putin mecanic, putin stangaci, putin 
absent, fara vreun chef aparte. 


Pastrau o distanta regulamentara intre piepturi si priveau in gol, ca-n transa, peste umarul partenerului. Din cand in cand, topaiau un pic pe loc, fara prea 
multa convingere. 


Inchipuiti-va un dans pe un hibrid de Kraftwerk (http://www.youtube.com/watch?v=D_8Pma1vHmw) cu Gféller Marsch (http://Awww.youtube.com/watch? 
v=hVcOesd83XQ), doar ca pe fundal rasuna ceva din zona Engelbert Humperdinck (http://www.youtube.com/watch?v=WIl-a6MOLtY). 


Pret de o clipa, m-am uitat speriata in jur; poate reusise, in sfarsit, CERN sa deschida accidental un portal catre o alta dimensiune si ajunsesem in Loja 
Neagra din Twin Peaks. 


Scena mi-a revenit lamuritor in minte vazand fotografia venerabilelor doamne — cu media de varsta, potrivit relatarilor de presa, pe la 73 de ani — care au 
decis sa-si dea in judecata guvernul pentru ca le ameninta cu moartea prematura neluand masuri ferme si imediate de curatare a aerului alpin. CtEDO le-a 
dat dreptate. 


Poate ca judecatorii au vrut musai sa salute acest semn nemaisperat de vitalitate intr-o tara in care — gratie legislatiei ,progresiste” care permite ,,sinuciderea 


asistata” inca din 1941 - se face mult ,,turism suicidal’. 


Eroi au fost... 


Si-apoi, se simtea nevoia ca ,,schimbarea climatica” sa primeasca noi eroi. 


Biata Greta nu mai prididea. Deja transpira abundent pe sub caciulita ei de lana aspra — ma mananca fruntea de cate ori o vad. lar coditele ei, odata 
impletite atat de strans ca te ustura scalpul numai sa-ti inchipui, incepusera sa se cam pleosteasca. 


De inteles — dupa atatea curse ecologice cu avionul dintr-un colt in altul al planetei, dupa atatea intruniri la nivel inalt la care sa se faca vanata de nervi si 
dificultati de exprimare, dupa atata invatat pe de rost aceleasi propozitii si dupa atatea arestari zambitoare sub ploaia de flashuri a jurnalistilor prezenti, din 
intamplare, in hoarde, de cate ori eroina este retinuta, fulgurant, de autoritati, pe vreun camp, prin vreo mocirla, pe la vreo mina parasita. 


lar Noua Utopie are, orice s-ar spune, un talent extraordinar in a-si alege eroii. Duse sunt vremurile lui Robin Hood, ori ale lui Zorro — frumos, galant, cu 
masca la ochi, nu la nas si gura - care luptau pentru popor. 


Adica, efectiv faceau pentru popor ce cerea acesta, culmea!, iar nu vreo idee a lor particulara despre ce-ar fi vrut poporul, dar, prost fiind si 
nestiind sa se exprime, vocifera in sens contrar. 


Dusa e chiar si epoca lui Superman, care nu era chiar om-om (deja, la vremea lui, oamenii neimbunatatiti cu vreo criptonita nu mai puteau face mare lucru) 
si — contrar tuturor eroilor populari de pana atunci ai omenirii - colabora cu autoritatile, salvand pisicute din copaci. 


Duse sunt mesajele de imbarbatare de odinioara, cand, in situatii de criza, oamenii erau indemnati la curaj - vitejie, chiar - loialitate, rezistenta indarjita, 
altruism (vezi Churchill). 


Acum, mesajele sunt, in rezumat: Fie-va frica, fie-va foarte frica, abandonati-va aproapele pentru ,,reteaua virtuala”, faceti sport pe canapeaua de 
acasa, cu ochii in ecran, dati-va cu dezinfectant si luati un bulin la fiecare trei minute. 


Mai important: obligati imensa majoritate sa va inghita ideile, sa sucombe in fata fricii voastre, sa va accepte paranoia si idiosincraziile, ba chiar 
si bolile mintale, sa se conformeze - fie ca vorbim de izolare, de injectare, de omorat vaci si de distrus culturi agricole, ori de mancat gandaci. 


Eroii propusi azi de Noua Utopie sunt, de fapt, niste biete victime. Ale propriilor parinti, indraznesc sa cred, intr-un acces atipic de generozitate, in cazul 
Gretei - care era minora cand s-a lansat, fara niciun sprijin vectorial masiv, vizibil de pe Luna, in cruciada ei planetara, care a propulsat-o pana la ONU si, 
mai important, la Davos. 


Victime ale manipularii din partea unor ONG-uri, in cazul batranelor alarmate ca viata in paradisul lor terestru poate avea un sfarsit - cel putin dupa 
afirmatiile presei ,de centru-dreapta’” elvetiene, care, a doua zi dupa decizia CtEDO, a calificat solutia drept absurda, in timp ce cel mai mare partid elvetian, 
tot ,de dreapta’”, a amenintat cu retragerea Elvetiei din Consiliul Europei (http://www.activenews.ro/externe/Reactia-Elvetiei-dupa-decizia-CEDO-de-a- 
condamna-tara-pentru-Inactiune-Climatica-Verdict-absurd-decizie-inacceptabila-si-scandaloasa-.-Se-cere-retragerea-Elvetiei-din-Consiliul-Europei- 
188662). Varstnicele nelinistite au fost descrise ca niste bieti pioni ai lobby-urilor ,de mediu”. 


Se pare ca elitele Noii Utopii nu au aflat de la inteligenta excesiv de artificiala care le ghideaza ca arhetipurile continua sa functioneze bine-mersi in sanul 
maselor si, ca atare, victimele slabe, dar bine si amplu sustinute de agenda oficiala, nu conving pe nimeni in rolul de eroi. 


Dar, probabil, nu au gasit inca un barbat tanar, curajos, inteligent si integru (ca Djokovic, de exemplu, in toiul plandemiei) care sa-si rupa camesa de pe pept 
de frica dioxidului de carbon, asa ca 0 tin langa, alaturea cu drumul, alternand intre Asperger’s si Alzheimer’s, spre consternarea noastra. 


Activism fara limite - de varsta ori altminteri 


In fine, pregatita sA le compatimesc pe bietele batrane duse de nas de hastagii meteorologiei, am cercetat un pic. Aflu ca reclamantele nu erau chiar orice 
babute manate de ONG-uri jos in vale de pe versantii Alpilor, prin ceata de gaze produsa de turmele de vaches qui rient , sa apere planeta. 


Ele fac parte dintr-o asociatie numita KlimaSeniorinnen (http://www.euronews.com/green/2023/03/28/swiss-pensioners-vs-the-government-top-european- 
human-rights-court-to-hear-historic-climat) care, inainte de a se adresa CtEDO, s-a luptat sase ani de zile prin instantele elvetiene — care le-au trimis la o 


plimbare lejera pe pajistile din imprejurimi, spunand ca, da, 0 fi ,schimbarea climatica” o chestie care poate afecta sanatatea, dar nu pe cea a femeilor in 
varsta, in mod particular. in plus, astfel de masuri se iau la nivel politic, nu in instante. 


Solutie de bun simt care nu le-a multumit deloc pe vajnicele senioare, care au plecat cu jalba-n bat mai departe, la Strasbourg. 


Nu poti sa nu admiri atata energie la niste femei de-o varsta. Eu as fi sucombat de stres din primul an si as fi preferat sa mai respir pe o nara, macar, aerul 
montan, decat sa ma lupt pro-morile de vant. 


Dar nu si Elisabeth Stern, una dintre amazoane, care este activista, pentru diverse cauze nobile de dimensiuni globale, inca din anii saptezeci. Ori co- 
presedinta asociatiei, Anne Mahrer, fost consilier national al Partidului Verde din Elvetia. 


In plus, asociatia a fost sustinuta la Strasbourg de organizatii majore, ca Greenpeace si Client Earth, iritate ca, la referendumul din 2021, elvetienii au cam 
respins politicile Net Zero. 


Avocatul care a sustinut plangerea la CtEDO mentiona chiar ca aceste referendumuri pun mari probleme si ca ,democratia” trebuie sa insemne satisfacerea 
,drepturilor individuale” chiar si acolo unde majoritatea se opune (http://dailysceptic.org/2024/04/12/forget-the-little-old-ladies-the-real-victors-of-the-echr- 
climate-decision-are-elite-billionaires/) (!). 


La randul sau, Client Earth este sustinuta de o retea de alte organizatii bine finantate (Children’s Investment Fund Foundation, European Climate 
Foundation) dar si de miliardari individuali care nu mai pot de grija babutelor din Alpi. 


Pe partea cealalta, in sprijinul Elvetiei au sarit, la CtEDO, mai multe state europene, printre care si Romania. 


Treizeci si trei dintr-o lovitura 


Frumos, veti spune; poate chiar neasteptat. Ce treaba are Romania cu Elvetia si ale ei batrane activiste? 


Are o treaba de context. In acelasi timp cu cauza KlimaSeniorinnen, CtEDO mai avea pe rol doua alte plangeri similare. Una impotriva Frantei, respinsa 
pentru ca reclamantul nu si-a dovedit statutul de victima. A doua, impotriva Portugaliei si a altor treizeci si doua de tari, printre care si Romania. 


Aceasta din urma plangere a fost formulata de patru copii si doi tineri adulti din Portugalia, speriati de efectele incendiilor forestiere care le-au afectat 
vecinatatile in 2017, pe care le-au pus pe seama ,incalzirii globale”, cauzate, la randul ei, de faptul ca guvernul portughez si alte state europene nu reduc 
emisiile de gaze cu efect de sera si nu mai termina odata cu combustibilii fosili. 


Printre parate s-au numarat si Rusia, Turcia si Ucraina — in acest ultim caz, fiind evident ca urgenta numarul unu la Kiev este regenerarea ecologica a 
planetei si interzicerea emisiilor toxice de la avioanele F-16. 


Cererea a fost respinsa tocmai pentru ca tinereii aveau ambitii prea mari (extrateritoriale) si nici nu indeplinisera conditia de a se adresa, intai, instantelor 
de-acasa. 


Sigur ca nici acesti sase inocenti portughezi nu au fost de capul lor pe la Strasbourg. Lor li s-au alaturat nume grele: Save the Children, Amnesty 
International, Greenpeace, Climate Action Network Europe etc., dar si Global Legal Action Network (GLAN), 0 organizatie de avocati care lucreaza pe tot 


globul in astfel de cazuri ,de agenda”, sub stindardul ,Justice Beyond Borders’ (un fel de ,justitie fara frontiere”, ceea ce poate explica de ce au formulat 
plangerea fara nicio consideratie pentru chestiuni de admisibilitate, dar cine suntem noi sa criticam). 


Cunoscand cate ceva despre profesia de avocat, mi-am zis: avocati internationali platiti de sase pustani, fie ei si portughezi? Nu, de buna seama. Raportul 
de activitati al GLAN pe 2022-2023 (http://www.glanlaw.org/_files/ugd/26e1a5_f457c8d8b2034da88bfa7e1199c6dd08.pdf?index=true) arata venituri de 
aproape 1,5 milioane de dolari, primiti de la donatori ca Open Society, Climate Case si, mai ales Avaaz, alta super-organizatie globala care declara, in 2022, 
venituri de 27 de milioane de dolari, din surse anonime (http://projects.propublica.org/nonprofits/organizations/205050267). 


Printre activitatile sale, Avaaz se mandreste cu ,,eforturi de a determina actiune politica globala cu privire la criza climatica, in linie cu ce ne spune 
stiinta ca trebuie sa facem”, inclusiv ,,campanii pentru incheierea unui tratat global de gestionare a renuntarii treptate la petrol, carbune si gaz”. 


Cum? Printr-o,,combinatie de promovare Ia nivel inalt, miscari de masa ale tinerilor si activismul membrilor”, dar si ,presiune publica”. 


Avaaz enumera printre realizarile sale din 2022: ,,anuntul facut de Uniunea Europeana privind un program mai ambitios de reducere a emisiilor”, 
precum si ,,promovarea l/a nivel inalt, in cadrul Uniunii Europene, a unui pachet legislativ ambitios pentru clima, cu politici puternice, inclusiv 
stabilirea unei tinte de reducere a emisiilor la 65% pana in 2030”. 


Agenda Noii Utopii 


Exemplele de entitati care, din spatele unor batrane elvetiene, ori al unor tinerei suedezi, portughezi ori de aiurea, lupta pentru a instaura Noua Utopie pot 
continua mult si bine. Eu nu am facut decat sa lecturez in diagonala rapoartele de finantare si activitati ale catorva dintre organizatiile implicate mai mult sau 
mai putin direct in seria de dosare ,climatice” de la CtEDO. 


Ca este vorba de un efort global, e limpede. Ca el este sustinut financiar de miliardarii ,,filantropi”, asijderea. Teoriile despre unde vor sa impinga omenirea 
abunda; indiciile, la fel. 

Agenda ONU pentru 2030, cu ale sale 17 ,,teluri de dezvoltare sustenabila” (Sustainable Development Goals — SDG) e 0 colectie de astfel de indicii — in 
toate domeniile vietii omenesti, de la securitatea alimentara la educatie si de la piata de munca la afaceri; SDG 13 se refera in particular la mediu. 


Incercand s& ne facem drum prin hatisul de cuvinte, aflam din SDG 17 ca ONU isi propune ,intarirea parteneriatului global pentru dezvoltare sustenabila, 
suplimentat de parteneriate intre multiplele parti interesate (multi-stakeholder partnerships)... pentru a sustine telurile dezvoltarii sustenabile in toate tarile”. 


Ce inseamna multi-stakeholder partnerships aflam dintr-un document al Consiliului Economic si Social al ONU (http://www.researchgate.net/profile/Nils- 
Simon/publication/301228632 Multi- 

stakeholder Partnerships for Implementing the 2030 Agenda_Improving_Accountability and_Transparency/links/570e0d4f08ae3199889c55cf/Multi- 
stakeholder-Partnerships-for-Implementing-the-2030-Agenda-Improving-Accountability-and-Transparency.pdf) (ECOSOC): parteneriate intre corporatii, 

ONG-uri, guverne, ONU si alti ,actori” (unii dintre ei la propriu, presupun). 


Daca nu va simtiti reprezentati in aceasta selecta adunare, este pentru ca nici nu sunteti — cu exceptia cazului in care faceti parte din vreo corporatie majora 
ori vreun ONG ales pe spranceana, sau, in caz extrem, considerati ca guvernul sau ONU lucreaza pentru interesele dumneavoastra. 


Aceste ,parteneriate” ar lucra pentru crearea ,,stabilitatii macroeconomice’” necesare realizarii telurilor Agendei ONU 2030 — asigurandu-se, printre altele, ca 
balanta de plati a statelor creeaza ,spatiu fiscal” pentru acomodarea ,,dezvoltarii sustenabile”. 

Or, ,schimbarea climatica” este considerata o problema financiara, economica si sociala grava (0 ,urgenta”, chiar), astfel ca statele trebuie sa creeze ,spatiu 
fiscal” si pentru rezolvarea acestei chestiuni. 


Daca va intrebati, ca si mine, ce inseamna ,spatiu fiscal’, aflati ca nici Departamentul de Afaceri Economice si Sociale al ONU (UN-DESA) nu stie exact; in 
esenta, este vorba despre bugetul pe care tarile trebuie sa-I aiba la dispozitie pentru a satisface telurile Agendei. (Recomand excelentul articol al lui lan 


Si-acum, sa revenim la babutele noastre. Deci: CtEDO condamna 0 tara la plata de despagubiri pentru incalcarea unor drepturi individuale. Platile se fac 
catre reclamant. In cazul discutat, Elvetia a fost obligata la plata a 80.000 de euro (http://www.nytimes.com/2024/04/09/world/europe/climate-human- 
rights.html) catre KilmaSeniorinnen. 


Inmultiti astfel de sume cu cat doriti, pentru ca, teoretic, orice cetatean poate face astfel de plangeri impotriva statului. De altfel, se estimeaza ca urmeaza un 
val de astfel de cereri. 


Ne putem imagina un punct in care statul nu mai face fata obligatiilor sale ,de mediu” si are nevoie de ajutor. Un ajutor care poate insemna cresterea taxelor 
pentru cetateni sau indatorare. Dar nu-i nicio problema; Banca Mondiala ne asigura ca ,,indatorarea este o forma esentiala de finantare pentru 
atingerea telurilor de dezvoltare sustenabila” (http:/www.worldbank.org/en/topic/macroeconomics/overview#2). 


Solutia viitorului: Natural Asset Companies 


Dar ar mai fi o alternativa - mai putin cunoscuta, poate, dar care tine de ceva vreme lumea de peste ocean cu sufletul la gura. 


In 2023, Securities Exchange Commission (SEC) - Comisia de Valori Mobiliare din SUA — a incercat s4 aprobe crearea unui nou vehicul investitional: 
Natural Asset Companies (http://americanstewards. us/sec-poised-to-authorize-natural-asset- 
companies/#:~:text=October%204%2C%202023%2C%20the %20Securities, Reg.) — NAC (companii de bunuri naturale), care ar avea drepturi asupra 
»performantei ecologice” a zonelor naturale sau agricole, fie ele din domeniul public, fie din cel privat. 


in esenta, este vorba despre listarea la bursa a ,,bunurilor naturale” — paduri, munti, ape, plaje, terenuri agricole si nu numai, parcuri naturale, 
aerul, ploaia, vantul - planeta, altfel spus. 


Creatorul acestui nou vehicul este Intrinsic Exchange Group — IEG (fondata de Rockefeller Foundation, cu sprijinul mai multor parteneri, printre care 
organizatii internationale ,de mediu”) in colaborare cu Bursa din New York. 


IEG sustine ca valoarea acestei ,economii a bunurilor naturale” s-ar ridica la un stupefiant 5.000 de trilioane de dolari, pentru ca s-ar crea ,,un intreg set 
de valori noi prin cuantificarea si monetizarea «proceselor naturale» si a «serviciilor ecosistemice» de care orice fiinta umana are nevoie ca sa 
trdiasca, dar care nu pot fi proprietatea nimanui” (http://americanstewards.us/sec-poised-to-authorize-natural-asset- 
companies/#:~:text=October%204%2C%202023%2C%20the%20Securities,Reg.). 


Exact asa credeam si eu. Si totusi... 


IEG ne asigura ca intentia este protejarea acestor resurse, care ar duce la dezvoltarea ,serviciilor ecosistemice” (e.g., ploua mai mult, ori bate vantul in 
eoliene de poti, efectiv, sa aprinzi un bec), de unde si castigurile pentru actionari (caci asta ne era ingrijorarea). 


NAC ar obtine aceste drepturi asupra bunurilor si proceselor naturale de la statele ,suverane” sau de la persoane private. Autoritatea de gestionare a 
,ounurilor naturale” ar reveni acestor NAC. 


intelegem, deja, ca aceste corporatii ar deveni ,,stakeholders” in ,,parteneriatele” avute in vedere de Agenda 2030, cu o putere mult mai mare 
decat vreun prapadit de cetatean care, intamplandu-se, la el in tara, pe vreun astfel de ,,bun natural”, ar vrea sa faca o drumetie sau sa-si puna un 
cearsaf pe malul marii. 


in caz ca va amintiti, incidental, cum, in plandemie, nu aveam voie prin paduri, pe plaje etc., de frica lui bau-bau, e foarte bine, pentru ca si eu imi 
amintesc. 


Initiativa IEG si SEC, sustinuta, cum nu mira pe nimeni, de tot soiul de mari corporatii, ,,filantropi” si ,aparatori ai mediului”, a ramas, deocamdata, doar un 
proiect, gratie opozitiei ,invrajbite” din partea ,grupurilor de dreapta si a politicienilor republicani” — cum ne spune, dezolat, un articol din New York Times 
(http:/Awww.nytimes.com/2024/02/18/business/economy/natural-assets.html). 


Acesti conspirationisti ,anti-mediu” sustin ca NAC ,,sunt un cal troian pentru guverne straine si elitele globale in scopul de a pune mana pe mari 
suprafete rurale ale Americii, mai ales terenuri din domeniul public”. 


Nici vorba; acelasi articol ne informeaza ca ,,economistii $i oamenii de stiinta lucreaza de decade la cuantificarea contributiilor naturii — un tip de 
contributie cunoscut ca servicii ecosistemice”. 


Una dintre metodele de evaluare este ,,costul social al carbonului”, dar exista si alte formule de ,,a pune un pret naturii”, formule asupra carora s-a 
aplecat chiar si Rockefeller Foundation, care a finantat (cu 1,7 milioane de dolari) un studiu despre cum se elaboreaza ,,un raport de performanta 
ecologica”. 


Pentru moment, cum spuneam, initiativa este suspendata. Dar presiunile continua. Ca sa citez dintr-un alt articol recent 
(http://markets. businessinsider.com/news/stocks/could-natural-asset-companies-transform-environmental-finance-1033115263) pe subiect: 


,/n timp ce guvernele din toata lumea s-au angajat la tranzitia verde, pompand miliarde din fonduri publice in energie verde si tehnologii 
ecologice, cei mai multi investitori par neinteresati de protejarea mediului cata vreme asta nu le aduce un profit.” 


lar, in februarie 2024, aflam ca ministrul mediului din Costa Rica a avut intentia de a lista la bursa ,,bunurile naturale” ale tarii lui (paduri, jungle, fluvii si 


rauri (http://medium.com/@ayeebalde/costa-rica-considered-listing-its-natural-assets-on-the-nyse-heres-why- 
Tech42f2bab1#:~:text=In%202021%2C%20Intrinsic%20Exchange%20began, you%20guessed%20it%2C %20Costa%20Rica.) — Costa Rica detinand 6% din 
biodiversitatea planetei) pentru ca aceasta abordare ,,ar adanci analiza economica necesarda pentru a recunoaste naturii valoarea ei economica si ar 


continua mobilizarea fluxurilor financiare pentru conservare. Toate astea, intr-un moment-cheie, in care trebuie sa satisfacem nevoile sociale si 
economice ale poporului nostru si sé ne conformdm stiintei, care ne vorbeste despre telurile 30x30, de a proteja cel putin 30 la suta din pamant si 
oceane pana in 2030”. 


Gratie alegerilor din 2022, care au schimbat guvernul in Costa Rica, acest splendid ministru lucreaza acum la ONU, ca secretar executiv pentru Conventia 
de Combatere a Desertificarii (UNCCD). 


Deci, sesizam un trend. Noua Utopie isi aduna, incet dar sigur, domniile si stapanitorii intunericului. 

